JohanHeinsen/ENO huggingface dataset:
Aarhuus Stifts-Tidende, 1842-05-28
I Pariserbladet Siele findes følgende pudseerlige Beretning: Tidlig om Morgenen paa den Dag, da Humanns Liig skulde bringes fra Finantsministeriets Hotel til Magdalene Kirken, indfandt Balsammerer Gannal sig i Hotellet og forlangte, at see Ministeren. Den tjenstgjørende Kammertjener indvendte, at det endnu var altfor tidligt paa Dagen; men da Hr. Gannal vedblev at gjøre Paastand paa at indlades og sagde, at der var sendt Bud efter ham, samt at det Ærinde, hvori han kom, ikke tillod nogen Opsættelse, blev han omsider lukket ind i Sovekammeret. Hr. Gannal nærmede sig da til Sengen, og efterat have gjort sine Apparater i Stand, var han netop i Færd med at anbringe sin Lancet, forat indsprøite den conserverende Materie, da Ministeren - ikke den døde Humann, men den levende Lacave-Laplagne – aabnede sine Øine, og da han saae en fremmed Mand med Vaaben i Haanden, staae ved Sengen, gav sig til af fuld Hals at raabe: "Mord, Mord, Hjælp, Hjælp!" Disse Skrig kaldte flere Personer til; men førend Nogen kunde komme ind i Sovekammeret, styrtede Hr. Gannal ud i Corridoren, raabende, at Ministeren atter var kommen til Live. - Sagen er let at forklare. Hr. Gannal var kommen, for at balsammere Humanns Liig, og da han forlangte at see Ministeren, lukkede Kammertjeneren, som ikke kjendte Gjenstanden for hans Besøg, ham ind i Sovekammeret til Hr. Lacave=Laplagne, som allerede var flyttet ind i Minister-Hotellet.
Aarhuus Stifts-Tidende, 1842-05-28
J en Fødselstiftelse i Paris havde en Amme, for ikke efter flere sovnløse Nætter atter at blive forstyrret i sin Rolighed, kogt noget Valmuefrø i Melken til de hende anbetroede ni Børn. Børnene sov ogsaa ind kort efter at have drukket Melken. Ammen kastede sig paa Sengen i Klæderne, og var ikke lidet forundret over, da hun vaagnede, at blive vaer, at det allerede var høi lys Dag, og at Børnene endnu sov. Hun vuggede, raabte; men de smaae vilde ikke vaagne. Da faldt den Tanke hende tungt paa Hjertet, om de ikke kunde være døde. Forfærdet iler hun til Anstaltens Læge, og aabenbarer for ham sin Uforsigtighed. Ved øieblikkelig Anvendelse af passende Midler bleve otte af Børnene atter bragte tillive; det niende, et svageligt, først for 36 Timer siden født Barn var derimod sovet ind, for ikke meere at vaagne. Saafremt man tør troe et fransk Blad (Volen. af 30te April, er der i den lille By Arnavle-Due(Departementet Cöte d'Or) blevet født et Barn med et veldannet Øie midt i Panden. Det egentlige Sted til de to Øine skal, ligesom ved en Buste, kun være let antydet. Barnet er allerede flere Maaneder gammelt, og befinder sig fuldkommen vel.
Aarhuus Stifts-Tidende, 1842-05-28
J St. Martin Valmeroux døde for nylig en Kone paa 110 Aar. Dagen for hun døde besad hun endnu saa mange Kræfter, at hun gav sin 72aarige Datter en over Nakken med sin Stok.
Aarhuus Stifts-Tidende, 1842-05-28
J Sentheim (Elsas) er i Hr. Bians Fabrik indtruffen en ulykkelig Tildragelse, der kan tjene til Advarsel. En ung Fabrikarbeiderske ordnede sit tykke Haar, og et Forbud i saa Henseende nødte hende til at bukke sig ned, da Opsynsmanden gik forbi. Maskinen tog fat i Haaret og snoede det med en saadan Kraft om Cylinderen, at den Ulykkelige i et Øieblik blev berøvet alt sit Haar, og tillige hele Huden paa den øvre Deel af Hovedet fra noget ovenfor Øinene til Jssen, Ørene incl., gik tabt. Huden paa den nedre Deel trak sig sammen, og saaledes blev en stor Deel af Ansigtet blottet for Hud. Man haaber dog at redde Pigens Liv.
Aarhuus Stifts-Tidende, 1842-05-28
Fra Lugano, i Schweitz, berettes, at Criminalretten havde i den sidstforløbne Uge dømt Overrets raad Poglia, Advocat Pomerta og Præst Chiapella til at henrettes med Sværdet, og mange Andre, formedelst politiske Forseelser, til Slaveri paa Livstid. J hele Landet (tilføier Beretningen) have disse Domme voldet stor Forfærdelse.
Aarhuus Stifts-Tidende, 1842-05-28
Østerrigs Virmingham, den bekjendte næringsdriftige Fabrikstad Steyr, er rammet af en stor Ulykke.
Aarhuus Stifts-Tidende, 1842-05-28
En frygtelig Jldebrand udbrød der den 3die Mai, som varede ved indtil ud paa næste Nat, og lagde 300 Huse i Aske. Temeswarer Wochenblatt" beretter fra Kaschau, J vor Stad har for nylig en Barbeer af en besynderlig Grund taget sig af Dage. Han dræbte sig ved et Pistolskud i Munden, hvorved hele Hovedet blev knust. J hans Kjolelomme fandt man en Seddel af følgende Jndhold: "Jeg har seet mig tilstrækkelig om i denne Verden og har nu ogsaa Lyst til engang at lære den anden at kjende: derfor har jeg besluttet mig til, at begive mig paa Reisen derhen. Hvad dog ogsaa Videbegjærlighed kan bevæge Mennestet til! Fra Berlin fortælles Følgende: For nogle Uger siden fik et Barn paa 1 Aar og 4 Maaneder, en sund, robust Dreng, i Landsbyen Schöneberg et preussisk Daler-Stykke til at legge med. Da den tilstedeværende Moders Opmærksomhed paa nogle Øieblikke var ledet bort fra Barnet, tog det Daleren i Munden. Saasnart Moderen mærkede det, løb hun til og søgte at faae Mønten fra det; men Drengen havde den allerede for langt inde i Munden, og under heftige Convulsioner slugte han den, uden at Moderen var istand til at hindre det. Dernæst flød der noget Blod ud af Munden paa Barnet, der forresten ikke feilede noget og var ret muntert. Man lod strax en Læge hente, og senere er Barnet blevet paa det Omhyggeligste iagttaget af Forældrene og af nogle Læger. Det befinder sig hidtil meget rask og der mærkes ikke hos det det Mindste, der, som en Følge af denne selsomme Spise, kunde synes skadeligt for dets Sundhed og Liv. Skjøndt det næsten grændser til det Fabelagtige, at et Barn i den Alder kan nedsluge et Dalerstykke, kan man dog paa det Bestemteste indestaae for Factums Rigtighed.
Aarhuus Stifts-Tidende, 1842-05-28
Da Keiseren af Rusland sidst var i Odessa opholdt der sig i denne Stad en ung smuk Kone, der havde forladt sin Mand, Oberst M. i St. Petersborg, og levede her, som Rygtet angav, i en meget fortrolig Omgang med en riig Bojar, Grev Skrena. Ved Keiserens Ankomst gav General Woronzow, Provindsens Statholder, et stort Bal, til hvilket ogsaa Bojaren og Fru M. vare indbudne. Sidstnævnte var netop i Begreb med, bedækket med Guld og Ædelstene, Perler og Kniplinger, at kjøre til Gouverneurens Palais, da hun overraskedes ved en keiserlig Adjutants Ankomst. Hendes Hjerte bankede høit af Henrykkelse, thi hun ventede et Beviis paa den keiserlige Gunst; men snart maatte hendes Glæde vige for andre Følelser, da hun modtog Befaling til, øieblikkelig at vende tilbage til sin Mand, eller at kunne vente at blive indespærret i et Kloster i Moskau. Hun valgte det sidste, og nogle Timer efter var hun underveis til Moskau. Grev Skren blev paa 5 Aar forviist til Kurst.
Aarhuus Stifts-Tidende, 1842-05-28
Fra Hamborg skrives: "Overalt gjør Livet, desværre ogsaa hyppigt med sit Letsind, sine Fordringer atter gjældende, og hvo som anden Pintsedags Aften, uden at have hørt noget om Branden, var spadseret fra Hamborg til Altona, vilde neppe have anet hvad der saa kort forud havde tildraget sig. Den afbrændte Deel af Staden ligner iøvrigt, paa Grund af de mange Sprængninger, mere en ved Jordskjælv, end ved Jldsvaade ødelagt Stad.
Aarhuus Stifts-Tidende, 1842-05-28
Den forommeldte Ødelæggelsesbande, der under Jldebranden i Hamborg huserede saa skrækkeligt, sandsynligviis i Drukkenskab, havde med Øxer sønderslaaet Alt i den herlige Alsterhalle, lige indtil Speile, Lysekroner, Billarder osv. J en stor Glashandling havde disse Mennesker, der vare ligesom gale, slaaet alle Glasvarene istykker, endogsaa de som stode indpakkede i Kister. Man har beregnet, at der til Husenes Sprængning var forbrugt 100,000 T. Krudt.
Aarhuus Stifts-Tidende, 1842-05-28
Den 10de Mai klavrede en lille Skomagerdreng i Stockholm op af Touget af en Vinde i et stort Huus, og, efterat have bundet for sine Øine, styrtede han sig fra Vindegluggen ned paa Gaden, hvor han knuste sit Hoved.
Aarhuus Stifts-Tidende, 1842-05-28
Aarhuus. Ligesom vor By er i glædelig Opkomst i flere forskjellige Retninger, saaledes synes nu ogsaa Sommerforlystelserne her at ville faae et nyt Opsving, idet Hr. Skuespildirecteur Müller har fattet den, viist meget heldige, Jdee, at oprette et Sommertheater i Riis-Skov. Jdeens Realisation vil naturligviis have sine Vanskeligheder; men hvis disse kunne overvindes, synes den Sympathi, Sagen allerede har vakt, at spaae Entrepreneuren den bedste Skadesløsholdelse. Hvis Projectet faaer et heldigt Udfald, vil den større Conflux af Mennesker muligviis give Anledning til, at der for billig Betaling indrettes regelmæssige Lyst=Seiladser til og fra Skoven; eller hvem veed, om vi da ikke maastee kunne opleve det med: at kjøre til Skoven i Omnibuse Silkeavlens Fremme her i Landet hører ogsaa til en af vor Tids interessante Gjenstande. Efter Forlydende skal der nu ogsaa her i Byen være paabegyndt en Planteskole af denne Art, nemlig hos Hr. Oberst, Ridder v. Høegh Guldberg, der vist med Redebonhed vil tillade Enhver, som ønsker at gjøre sig bekjendt med denne Industri, Adgang til samme.
Aarhuus Stifts-Tidende, 1842-05-28
Det maa være glædeligt for enhver Menneskeven, naar man i det daglige Livs Tummel bliver vaer, at der samvittighedsfuldt ogsaa tænkes paa Forbryderen, der er hensat under Bevogtning. Saaledes have nogle Geistlige her i Byen sluttet en Forening om, eengang ugentlig at gjennemgaae et Bibelsted til Opbyggelse for Arrestanterne, der da samles paa Byens Raadhuus, hvor der saaledes indvirkes paa disse Menneskers aandelige Tilstand. Maaskee de fleste af disse ere komne i den ulykkelige Livstilling ved forsømt Opdragelse, ved slette Forældres Exempel, eller i Tidens Løb revne bort til Fordærvelsen af da lignende Mennesker, maatte kun en Eneste kunne moralsk forbedres, hvilken Glæde maa det da være for disse retsindige Geistlige, der saa høilig fortjene almindelig Agtelse! (Md.) Foreløbig fornøden Oplysning. i Anledning af Dalgas's Uartigheder i Aarhuus. Stiftstidende N 85. Da Kammerraad Dalgas's ligesaa meningsløse som ugrundede Uartigheder imod mig, i hans Jnserat i Aarhuus Avis No. 85, aldeles gjendrives og opløses i et Jntet, naar man tillige læser de af Undertegnede indrykkede 3de Stykker i Aarhuus Stiftstidende, nemlig Sendebrevet til Wulff i Nr. 78, Raad til Raceelskerne i den dalgaske Brevsag Nr 65 (foranlediget af Falsterboernes Jnserat a 35 og dHrr. Bøgvads, Pilegaards og Petersens Avertissementer i No. 40) og endelig mit sidstindførte Stykke i Avisens N. 84, saa anmodes dHrr. Avisredacteurer, som have optaget eller agte at optage Noget om denne Sag, især Hr. Des personlige Grovheder imod mig, ogsaa at indføre det af mig her Citerede. Rathlousdal, den 27de Mai 1842. Holstein Rathlou.
Aarhuus Stifts-Tidende, 1842-05-28
Forlangt Jndrykkelse. Efter Forlydende skal der fra Horsens være sendt en Deputation til Kjøbenhavn, for at anholde om at faae en anden Garnison, istedetfor den, som Byen nu mister ved det slesvigske Curasseerregiments Opløsning. Ifølge Armeens nye Organisation beholder Aarhuus det 3die Dragonregiment i Garnison. Hvis det Modsatte var blevet bestemt, og Byen heller ikke havde faaet noget andet Regiment, vilde dette naturligviis have medført stort Tab for de mange Huuseiere, som afgive Logis for Officerer, Stalde for Heste, eller de Mange som paa andre mangfoldige Maader drage Fordeel af de Militaires Ophold her i Byen; selv vore mange Handlende maatte lide derved, og Tabet af en Garnison vilde an deligen ikke have tjent til Byens Opkomst.
Aarhuus Stifts-Tidende, 1842-05-28
Bekjendtgjørelser. Med veemodsfulde Hjerter bringe vi herved fraværende Slægt og Venner det sørgelige Budskab, som vi for faa Dage siden have modtaget, at vor inderlig elskede Søn, Snedkersvend Andreas Bech Christensen, 23 Aar gammel, er ved Døden afgaaet i Staden New-Orleans i Nordamerica. Fred med Dit Støv, Du elskede Hedengangne, Sødt slumre Du i den Grav, der dækker Dig i fremmed Land, fjernt fra Forældre, Sødskende og Venner! Den Overbeviisning, at Du ved din sædelige Vandel gjorde Dig agtet af Alle, med hvem Du kom i Berøring, trøster os i vor dybe Sorg. Aarhuus, den 26de Mai 1842. Cathrine Christensen, Chr. Christensen. født Bech.
Aarhuus Stifts-Tidende, 1842-05-28
Bibelselskabet. At Bibelselskabet for Aarhuus Bye og Omegn afholder sin aarlige Generalforsamling i Aarhuus Domkirke Onsdagen den 1ste Juni næstkommende, om Formiddagen Kl. 10, ved hvilken Leilighed Hr. Pastor Paludan-Müller, fra Beder prædiker, bekjendtgjöres herved. Tilat overvære Forsamlingen indbydes Selskabets indenbyes og udenbyes Medlemmer, som og Andre, der udenfor Selskabet interessere sig for dets Formaal og Virksomhed Aarhuus, den 23de Mai 1812. Directionen.
Aarhuus Stifts-Tidende, 1842-05-28
Dampskibet Loven, der skulde være ankommet til Snoghøi Tirsdagen den 24de, ankom først den følgende Dag ved Middag, og retournerede strax til Kiel med en Deel Passagerer. – Aarsagen til dets forsinkede Ankomst var, at de nye Kjedler ikke for vare blevne complet færdige.
Aarhuus Stifts-Tidende, 1842-05-28
Dette Dampskib er saaledes nu i den fortrinligste Stand, og vil hele Sommeren ankomme til Snoghøi hver Tirsdag Eftermiddag Kl. 56, og retournere til Kiel hver Onsdag Morgen Kl. 6, overeensstemmende med de paa alle kongl. Postcontoirer og Gjæstgivergaarde forefindende Tabeller. Paa Grund af Dampskibet Caroline Amalies forandrede Afgang herfra, bliver Jndleveringstiden for de Breve som ønskes forsendte dermed til Kjøbenhavn, indtil videre, hver Torsdag Eftermiddag fra Kl. 7 til 9, hvilket herved bekjendtgjøres. Aarhuus Postcontoir, den 27de Mai 1842. S. Andersen, const.
Aarhuus Stifts-Tidende, 1842-05-28
J Anledning af det kgl. Sundheds-Collegii Skrivelse til mig af 11te April d. A., at jeg, i Analogi med de ved farlige Epedemier gjældende Bestemmelser, strax maatte indberette til Collegiet de Tilfælde af Galskab blandt Hundene, som her i Physicatet muligen maatte indtræffe og hvorom jeg maatte kunde sætte mig istand til, paa den hurtigste Maade selv at erholde fornøden Underretning, anmodede jeg dHrr. Districtslæger om, at de, ved at sætte dem i Forbindelse med vedkommende Øvrigheder, ufortøvet vilde tilmelde Physicatet, naar ovenstaaende, Slags Galskab skulde forekomme i deres Embedsdistrict. Hvilket jeg herved paa Embedsvegne offentliggjør med Hensyn til, at lignende Forpligtelse ogsaa paaligger Stiftets øvrige Herrer practiserende Læger. Aarhuus, den 27de Mai 1842. Dr. Willemoes, sicus.
Aarhuus Stifts-Tidende, 1842-05-28
Efter Reqvisition fra Commissionen for Borger= og Almueskolevæsenet her i Staden, foretages Licitation paa Raadstuen Fredagen den 3die Juni førstk., om Formiddagen Kl. 10, over forskjelligt Reparationsarbeide ved Borgerskolerne her i Byen, bestaaende af Muur=, Snedker= og Maler=Arbeide. - Conditioner og Overslag ere forinden Licitationen til Eftersyn paa Byskriver-Contoiret. Aarhuus Byfogedcontoir, den 27de Mai 1842. Fleischer.
Aarhuus Stifts-Tidende, 1842-05-28
Formedelst Fraflyttelse lader forhenværende Gaardmand Søren Jørgensen ved Auction, som afholdes i den af ham paaboende Gaard i Vibye, Fredagen den 10de Juni førstkommende, om Formiddagen Kl. 11 ½, bortsælge : en Deel Ind- og Udbo, hvoriblandt Sengesteder, Sengeklæder, 1 Kobber=Grubkjedel, 1 Vandmaskine, samt nogle Qvæghoveder, 7 a 8 Faar og Lam, et Plag, en Deel Rug, Byg og Havre m.m. Hvortil Lysthavende, indbydes. Hads & Ning Herreders Contoir, den 26de Mai 1842. Nyholm, constit.
Aarhuus Stifts-Tidende, 1842-05-28
Onsdagen den 1ste Juni næstkommende, Formiddag Kl. 10, afholdes Licitation i Odder Skole over Opførelsen af: 1) Istandsættelsen af et Fattighuus i Odder paa 3 Fag; 2) Endeel Reparationer ved Skolerne i Odder, Tvenstrup, Balle, Fillerup og Ondrup Byer, efter saadanne Conditioner og Overslag, som ved Licitationen bekjendtgjøres. Hads & Ning Herreders Contoir, den 23de Mai 1842. Byholm, const.
Aarhuus Stifts-Tidende, 1842-05-28
Paa Grund af anden Bestemmelse agter Undertegnede underhaanden at bortsælge den mig tilhørende Gaard N 22 paa Søndergade her i Horsens. Denne Gaard har en for Handel og Næringsbrug særdeles fordeelagtig Beliggenhed paa Byens reelleste Gade, er vel vedligeholdt og bestaar af: et Forhuus paa 11 Fag 2 Etager med grundmuret Facade, gibsede og malede Værelser, samt 9 Fag Kjælder, et nyt Sidehuus paa 13 Fag 2 Etager af massiv Grundmuur, indrettet deels til Beboelse og deels til Kornlofter, med Kjælder under 7 Fag, et Tverhuus paa 10 Fag 1 Etage til Stald og Pakhuus, 2 Baghuse paa 10 Fag 2 Etager til Pakhuse, Stald og Kornlofter, og 5 Halvtage, tilsammen paa 32 Fag, til Stald, Brændehuus og øvrige, Beqvemmeligheder, tilliggende Have og rummelig Gaardsplads, hvorfra er Udkjørsel saavel til Søndergade som til Aaen. Til Gaarden hører desuden en Jordlod paa Byens Mark af Aceal 9150 Al. Bygningerne ere i Brandkassen forsikkrede for 6340 Rbd. Sølv, og Gaarden, der er udleiet til 2de Handlende, benyttes fortiden saavel til Manufactur, som til Bondehandel. Eiendommen indbringer i aarlig Leie 560 Rbd., hvorimod Skatterne ikkun udgjøre circa 90 Rbd. aarlig. Af de i Gaarden indestaaende Prioriteter er 2400 Rbd. offentlige Midler, som ventes fremdeles at kunne blive indestaaende. Liebhaverne til denne fordeelagtige Eiendom ville be bage snarest muligt at henvende dem til undertegnede Eier. Horsens, den 25de Mai 1842. D. A. Preuthun.
Aarhuus Stifts-Tidende, 1842-05-28
Den Hr. Hyrup i Fredericia tilhørende, ved Havnen og Strandporten beliggende, beqvemt indrettede og velbyggede Gjæstgivergaard, hvori tillige er drevet Handel og Brænderi, agter Eieren, i Forbindelse med tilhørende Ager og Engs Jorder, paa særdeles fordeelagtige Pengevilkaar underhaanden at afhænde. Nærmere Underretning meddeles af Hospitalsforstander Preurator Borch i Veile, der iøvrigt paaviser Eiendommen, og afslutter Handel. Een mellem Hastrup Hovedgaard og Arevad Molle i Veile Amt beliggende Gaard, der skylder af Ager og Engs Hartkorn fri Hovedgaardstaxt 4 Tdr. 2 Skpr., og hvis Bygninger tildeels ere nye, samt bestaaende af Grundmuur, agter Eieren underhaanden at afhænde. Paa Eiendommen, der kan tiltrædes strax eller til Michelsdag, holdes imellem 20 a 30 Stkr. Hornqvæg, 2 Heste og 60 Stkr. Faar. Af Høe avles circa 100 Læs. Pengevilkaarene kunne lempes efter en solid Kjøbers Leilighed. Liebhavere henvises til Hospitalsforstander Borch i Veile.
Aarhuus Stifts-Tidende, 1842-05-28
Trykt i Aarhuus Stiftsbogtrykkerie. Til Tiltrædelse Octbr. Flyttetid d. A. kan afdøde Etatsraad Ridder Bulls Stervboegaard i Aarhuus sælges afC. Rasmussen, Birkedommer.
Aarhuus Stifts-Tidende, 1842-05-28
Formedelst anden Bestemmelse er en privilegeret Kro, beliggende i en af Jyllands skjønneste Egne, underhaanden strax at faae tilkjøbs, paa favorable Pengevilkaar. Saavel med Hensyn til dens særdeles smukke og indbringende Beliggenhed, som Bygningernes hensigtsmæssige Indretning og Soliditet samt de til samme hørende Jorder, omtrent 45 Tønder Land, hvori aarlig kan faaes circa 25 Tdr. forskjellige Kornsorter, og hvorpaa kan holdes 3 Heste, 12 Fækreaturer og nogle Faar, – kan denne Kro ansees for een af de bedste i Jylland. De som maatte ønske at indlade sig i Handel om denne fordeelagtige Eiendom, hvortil ogsaa endeel Skov og Enge, samt nogle udmærkede Frugthauger hører, ville behage enten personlig eller i frankerede Breve at henvende sig til Undertegnede. Aarhuus Fæstecontoir, den 25de Mai 1842. I. Hansen, const.
Aarhuus Stifts-Tidende, 1842-05-28
En priviligeret Kroe, paa Hovedgaarden Donneruplunds Mark, ved Landeveien fra Veile til Holstebroe, 2 Mile fra Jellinge og 2 Mile fra Brande Kroe, kan underhaanden faaes tilkjøbs for billig Priis og paa lempelige Pengevilkaar. Til dette nærsomme Sted, hvormed flere Jndtægter kunne forbindes, hører nogle Tønder Land, som bestaae af gode frugtbare Muldjorder med Leerunderlag. Tiltrædelse kan skee til næstkommende 1ste Mai eller 1ste Juni, da et herskabeligt Stuehuus i denne Tid bliver opført. Liebhavere behage i denne Anledning at henvende sig enten til Eieren Hr. Proprietair Schnachenburg paa Elisalyst pr. Veile, eller til Undertegnede. Aarhuus Fæstecontoir, den 16de April 1842. A. Hansen, const.
Aarhuus Stifts-Tidende, 1842-05-28
Da den forhen i disse Blade averterede Gaard i Viby pr. Aarhuus er (som Rygtet er gaaet) endnu ikke solgt, saa kan samme endnu erholdes tilkjøbs hos Sognefoged Albret Jensen i Viby.
Aarhuus Stifts-Tidende, 1842-05-28
Et Huus paa 6 a 8 Fag ønskes tilkjøbs eller tilleie paa flere Aar, helst i en af de nærmeste Gader ved et af Torvene. Hr. Skrædermester Røgind opgiver den Søgende.
Aarhuus Stifts-Tidende, 1842-05-28
Fiin Congo og Compoy-Thee, bedste nye Vare - indkjøbt paa den sidste i Kjøbenhavn afholdte asiatiske Thee=Auction – kan faaes saavel i Kasser som i mindre Dele, til billige Priser hos F. W. Nøie.
Aarhuus Stifts-Tidende, 1842-05-28
Chinesisk Saya, Carry, Cajennepeber og Sago kan ligeledes faaes billig hos J. F. W. Røse.
Aarhuus Stifts-Tidende, 1842-05-28
Friske Appelsiner og Citroner ere igjen arriverede og kan faaes i Kister og i mindre Dele hos J. F. W. Røse.
Aarhuus Stifts-Tidende, 1842-05-28
J disse Dage har jeg erholdt Tilførsel af engelske Pillestene, hvorom jeg ei vil undlade at underrette dHrr. Møllere, som deraf have gjort Bestilling. D. Herskind. K. C. Christensen, i Ny Adelgade 3 327 i Kjøbenhavn, anbefaler sig med nye File og Naalemager=Ringe, samt til Ophugning. Naar det bliver mig sendt, bedes en Seddel paa hvormange og hvad Sort, eller ogsaa med deres Mærke i Filene.
Aarhuus Stifts-Tidende, 1842-05-28
Nye Violiner og udmærkede gode Strenge ere arriverede, og faaes til billige Priser hos Bog- og Musikhandler Holm i Horsens.
Aarhuus Stifts-Tidende, 1842-05-28
Oplaget af Tapet Papirer.
Aarhuus Stifts-Tidende, 1842-05-28
hos Undertegnede er blevet forsynet med Tapeter i nye og smukke Mønstre, til meget billige Priser. C. Holm, Boghandler i Horsens.
Aarhuus Stifts-Tidende, 1842-05-28
Tapetpapirer. Jeg er nu atter bleven forsynet med flere hundrede nye Prøver af Tapeter af Hr. Frankels bekjendte gode og smukke samt overmaade billige Fabricata, efter hvilke der modtages Bestillinger, der leveres til Fabrikpriis franco her paa Stedet, og som stedse vil blive expederet med størst mulige Hurtighed og Accuratesse. Aarhuus, den 8de Mai 1842. S. Warberg.
Aarhuus Stifts-Tidende, 1842-05-30
No. 92. Mandagen den 30te Mai. Den til Forsendelse. med Brevposterne Kongelig allernaadigst alene privilegerede Aarhuus Stiftveidende. Udgives 4 Gange ugentlig af Overkrigscommissair A. F. Elmquist. Redigeres af H. F. Elmquiet, Cand. phill.
Aarhuus Stifts-Tidende, 1842-05-30
Nyheder fra Udlandet. Fra China vil man i England have Efterretning om, at Amoy, Tschusan og Ringpo ere blevne erklærede for Frihavne, og at Folket i Tschekang har opfordret Englænderne til at tage denne Provinds i Besiddelse, da man hellere vilde være under brittisk end under chinesisk Regjering. (Denne Efterretning er af megen Betydning, hvis den er sand.) Derimod haves ogsaa den ubehagelige Efterretning, at 65 af de fornemste Kjøbmænd i Ningpo ere blevne myrdede paa de chinesiske Øvrigheders Ordre, fordi de havde staaet, som det heed, i forræderske Forbindelser med Barbarerne (Englænderne). Et engelsk Dampskib var forulykket ved den chinesiske Kyst og Mandskabet faldet i Chinesernes Hænder. Saasnart alle Forstærkninger ere indtrufne, vil man foretage Expeditionen til Peking, som af Mange ansees for et uhyre dristigt Vovestykke.